Kjære……….. dato………...

Jeg lurer på om du som folkevalgt kunne vurdere å fremme tiltak i kommunen vår for å bedre livsvilkårene for humler og andre ville bestøvere.

Insektene er på generell tilbakegang i verden, og vi har flere pollinerende arter som er truet med utryddelse i Norge. Dette er ikke bare bekymringsverdig med tanke på klodens artsmangfold, men også vår egen matsikkerhet og viktige økosystemtjenester i naturen forøvrig.

Jeg lurer på om du kan, i form av interpellasjon eller som del av kommunens planarbeid, forespørre insektsvennlige rutiner angående klipping av offentlige plener og veikanter, samt nektar og pollenrik beplantning gjennom hele den grønne sesongen.

Dette burde være en sak av tverrpolitisk interesse, med lave kostnader og stor gevinst for alle de små, seksbeinte innbyggerne i kommunen.

Jeg håper at vårt lokalmiljø vil gjøre det som trengs for å motarbeide global insektsdød og nasjonalt artstap.

Med vennlig hilsen

……………...